zijneghetuyghen die onlancx leden inde banck te loven
op tghedinghe tusschen hen geport getuycht hebben
mydts dien dat de voirs bertelmeeus den voirs
dyericken van langrode tonrechte aensprack
Gemerct dat zij van huen gescillen voe scepen
van herent in seggen verbinden souden Item
dat duutdagen dat de voirscreve dyerick gedaen
heeft op seke goeden des voirs bertelmeeus sijns
wijfs en sijne swager stadt grypen sal Alsoe
dat de selve bertelmeeus daer af noch int
ghene des inden selve uutdaeghen gehanteert
is nemermeer verhael noch aensprake hebben
en sal hier inne gecondicieert dat de selve
bertelmeeus oft zijn swager dien dat gelieft
teenemale tselve uutgedaechde goedt hij lossen
selen mogen bynnen eenre maent naestcomen
evenuerre sij den voirs dyericken betaelen sijne
pacht van eenen jae mettghene des hij van
onder comer heeft moeten verleggen en ande
costen daer op geloepen ten oic des de selve dyeric
aent voirs goedt sal leggen tusschen nu en der
lossingen voirs Ende oft die quitinghe alsoe geschiede
soe soude dyerick gehouden sijn te betalen den geve
diet quitte tghelt vande fruyte opt voirs goedt nu wass
gewassen alsoet nu geghouwen heeft En mydts desen selen
sij van allen saken tot op desen dach ongehouden zijn ccpt x
I